Bonete

El bonete ye un gorru de seda, rasu o terciopelo negru que se ponen na cabeza los eclesiásticos y antiguamente, los colexales y graduaos. 

Esisten diferentes tipos de bonetes. 

El de los eclesiásticos ye d'unos cuatro deos d'altura circular y uniforme sobre'l que figuren cuatro picos iguales más o menos salientes d'otros tantos espacios a modo de medies llunas o bien de cuartos llunares con una abeyota, a veces, si'l que lu usa ye graduáu, nel centru de la copa. 
El de los colexales, etc. suel ser cuadráu y esquináu. 
Por último, el de los graduaos, meyor llamáu birrete, tien seis llaos y picos non salientes con abiyota negra o de diferente color distintivu de la so facultá.

Dellos relixosos como los premonstratenses y abás de delles congregaciones usen bonete blancu.

L'escritor asturianu Antonio Balvidares Argüelles (1751 - 1792) na so composición El entierro del canónigo Reguero fai referencia al bonete d'esta miente:

Los callóndrigos veníncadún per la so filera

vestidos de mantellinay la capa d'estameña,

gorrote de cuatro picosy encaxes a la francesaEscelentísimu Sr. D. José Caveda y D. Fermín Canella Secades: Poesías selectas en dialecto asturiano, edición de l'Academia de la Llingua Asturiana, Uviéu, 1987, facsímil de la edición de 1887

 Referencies 

 Esti artículu contién material del diccionariu enciclopédicu popular ilustráu Salvat de los años 1906 a 1914 que ta nel dominiu públicu.''

 Enllaces esternos 

Categoría:Indumentaria relixosa
Categoría:Sombreros